钦定古今图书集成/明伦汇编/氏族典/第234卷 > 张敏
## 钦定古今图书集成/明伦汇编/氏族典/第234卷 > 张敏

按《后汉书张敏传》：“敏字伯达，河间鄚人也。建初二年，
举孝廉，四迁，五年为尚书。建初中，有人侮辱人父者，
而其子杀之，肃宗贳其死刑而降宥之，自后因以为
比。是时遂定其议，以为轻侮法。敏駮议曰：‘夫轻侮之
法，先帝一切之恩，不有成科，班之律令也。今托义者
得减，妄杀者有差，使执宪之吏得设巧诈，非所以导
在丑不争之义’。”和帝从之。延平元年，拜议郎，再迁颍
川太守。征拜司空，在位奉法而已。六年春，行大射礼，
陪位顿仆，乃策罢之。因病笃，卒于家。